ብሓደ ወገን፡ እቲ ዋዕላ ኣብ ኢትዮጵያ ምክያዱ፡ ምቁራጽ ኣገልግሎት ኢንተርነት ዘሕድሮ ጽዕንቶ ዝምልከት ዘተ ንምክያድ መገዲ ዝጸርግ እዩ ዝብሉ ኣለዉ። ብኻልእ ወገን፡ ኣገልግሎት ኢንተርነት እናዓጸኻ፡ ናይ ሰባት ናይ ምዝራብ መሰል ኣብ ዝዕጸወላ ሃገር፡ እቲ ዋዕላ ምክያዱ ግቡእ ኣይኮነን ዝብሉ ነቐፍቲ እውን ኣለዉ። ቅድሚ ኣዋርሕ፡ ኣብታ ሃገር ፈተና ካልኣይ ደረጃ ትምህርቲ ክወሃብ ከሎ፡ ኣገልግሎት ኢንተርነት ተዓጽዩ ነይሩ። ኣብ ክልል ኣምሓራ 'ፈነተ ዕልዋ መንግስቲ' ተገይሩ ምስተባህለ'ውን ንመዓልታት ኢንተርነት ተዓጽዩ እዩ። ኣገልግሎት ኢንተርነት ዓለም ዝድህስስ 'ኔትብሎክስ' ዝበሃል ትካል ኣብ ዘውጸኦ መግለጺ፡ ኢትዮጵያ ኢንተርነት ኣብ እትዓጽወሉ እዋን፡ በብመዓልቱ ኣስታት 4.5 ሚሊዮን ዶላር ኪሳራ ከምዘጋጥማ ይገልጽ። እቲ ዋዕላ ንምንታይ እዩ ኣብ ኢትዮጵያ ክካየድ ተደልዩ?
